Andreas Hansen (1834–1901)

Andreas Michael Hansen (1834–1901) var en norsk prest.

Hansen var sønn av kjøpmann Claus Hansen og Elisabeth Concordia Schram. Han gikk ut av Bergens kathedralskole i 1851 og ble cand. theol. i 1856. Deretter var han i flere år huslærer hos verksier Aall på Nes jernverk. Fra 1860 var han kateket i nordiske språk, litteratur, historie og statistikk ved Krigsskolen, før han i 1865 overtok stillingen som sjømannsprest i Leith i Skottland. Her ble han værende til 1873, da han ble sogneprest i Etne i Sunnhordland. Fra 1880 var han tredjeprest i Trefoldighets menighet i Kristiania.

Hansen skrev en rekke artikler i Theologisk Tidsskrift, Luthersk Ugeskrift og Luthersk Kirketidende, samt i avisene Morgenbladet og Bergensposten. I 1886 var han en av innbyderne til stiftelsen av Norges forsvarsforening. Han oversatte et utvalg av kirkefaren Athanasios i serien Vidnesbyrd af Kirkefædrene.

 Litteratur 
 «Hansen, Andreas Michael» i ''Norsk Forfatter-Lexikon 1814–1880. Kristiania: Den Norske Forlagsforening, 1888

Kategori:Norske lutherske prester